Veel üks aspekt eristab Savisaart oluliselt Stolõpinist. Stolõpin ehitas üles oma riiki ja teenis eelkõige oma kodumaad. Kas  Savisaar teenib oma riiki või isiklikke ambitsioone? Mitte sõnades, vaid tegudes. Stolõpin surus 1905. aastal edukalt maha Saraatovi kubermangus rahvarahutused. See ei olnud tollal muide sugugi kerge. Kogu Venemaa oli üle ujutatud anarhistide ning vasak-esseeride (sotsialistide-revolutsionääride) radikaalse tiiva esindate - terroristidega ning pomme muudkui pilluti ja pilluti. Sellises olukorras korra säilitamine ja mässu mahasurumine on märksa raskem töö kui võiladude inspekteerimine. Stolõpin sai 1905. aasta  mässu mahasurumise eest keiser Nikolai II isikliku tänu osaliseks, Savisaar pidi peale võiladude inspekteerimist lahkuma valitsuse juhi kohalt.